Lindjana Laçi është një profesioniste me përvojë në administratën publike, menaxhimin institucional dhe sistemin penitenciar. 
[bookmark: _GoBack]Aktualisht ushtron detyrën e  zv/drejtoreshës së Përgjithshme në DPB, ndërsa më parë ka drejtuar IEVP “Ali Demi” (Burgu i Grave), Qendrën e Trajnimit pranë Drejtorisë së Përgjithshme të Burgjeve dhe ka shërbyer si Shefe e Sektorit të Raportimit, Analizës dhe Statistikave në DPB.
Znj. Laçi zotëron përvojë të gjerë në menaxhim, koordinim projektesh, analizë dhe zhvillim institucional, si në sektorin publik ashtu edhe në atë privat. Ajo ka shërbyer gjithashtu si Menaxhere e Zhvillimit të Biznesit, Administratore Fakulteti dhe Koordinatore e Kurrikulave në institucione arsimore të njohura.
Ka përfunduar studimet Bachelor dhe Master i Shkencave në Shkenca Politike dhe Marrëdhënie Ndërkombëtare pranë Universitetit Epoka. Gjatë karrierës së saj ka marrë pjesë në trajnime, konferenca dhe vizita studimore ndërkombëtare në Mbretërinë e Bashkuar, Finlandë dhe Shtetet e Bashkuara të Amerikës, me fokus të drejtat e njeriut, sundimin e ligjit dhe administrimin penitenciar.
Znj. Laçi ka qenë Koordinatore Projekti në kuadër të marrëveshjes ndërmjet Republikës së Shqipërisë dhe Mbretërisë së Bashkuar për transferimin e personave të dënuar. Ajo zotëron njohuri shumë të mira të gjuhës angleze dhe turke, si dhe aftësi të avancuara në menaxhim, organizim, raportim, analizë dhe koordinim institucional.
Interesat dhe ekspertiza e saj profesionale përfshijnë administratën publike, sistemin penitenciar, politikat evropiane, marrëdhëniet ndërkombëtare, menaxhimin e projekteve dhe zhvillimin organizativ.

